Laupäev oli Lõuna-Eestis väga kena ilm, päikse käes näitas termomeeter 14 soojakraadi. Viludas oli jahedam, nii umbes +10 kraadi kandis. Soe päike meelitas mesilased lendama. Enamus peredest lendasid tugevalt. Vaid mõni üksik oli otsustanud kauem  tarus passida. Nii algaski suurem lend nendel peredel, kes rohkem päikese käes. Algul lendasid üksikud mesilased ja mida aeg edasi seda rohkem mesilasi õhus oli. Lõunaks sumises mesila nagu suvel.